**PREDKLADACIA SPRÁVA**

V súlade s § 34a ods. 4 zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách predkladáme na rokovanie Národnej rady Slovenskej republiky Výročnú správu Slovenského pozemkového fondu za rok 2022.

Predkladaný materiál podáva ucelený obraz o činnosti Slovenského pozemkového fondu.

Audítorská spoločnosť EKORDA, s. r. o., Révová 45, Bratislava overila Výročnú správu Slovenského pozemkového fondu za rok 2022. Dodatok správy nezávislého audítora k informáciám, ktoré sa uvádzajú vo výročnej správe je súčasťou predkladaného materiálu.

Výročná správa Slovenského pozemkového fondu za rok 2022 bola prerokovaná na porade vedenia Slovenského pozemkového fondu dňa 7. 2. 2023.

Rada pozemkového fondu prerokovala Výročnú správu Slovenského pozemkového fondu za rok 2022 na svojom 14. riadnom zasadnutí dňa 9. 3. 2023 a uznesením č. 254 zobrala na vedomie predloženú výročnú správu.